ddrg/super_eurlex huggingface dataset:
Oficialusis leidinys L 057 , 25/02/2004 p. 0016 - 0016



Tarybos sprendimas 2004 m. sausio 13 d. dėl Europos bendrijos ir Šveicarijos Konfederacijos administracinio susitarimo pasikeičiant raštais, susijusio su tranzito punktų sistema, taikytina sunkiasvorių krovinių transporto priemonėms, važiuojančioms per Austriją, pasirašymo ir laikinojo taikymo (2004/182/EB) EUROPOS SĄJUNGOS TARYBA, atsižvelgdama į Europos bendrijos steigimo sutartį, ypač 71 straipsnio 1 dalį, siejant su 300 straipsnio 2 dalies pirmosios pastraipos pirmuoju sakiniu, atsižvelgdama į Komisijos pasiūlymą, kadangi: (1) Komisija vedė derybas dėl Europos bendrijos ir Šveicarijos Konfederacijos administracinio susitarimo pasikeičiant raštais, susijusio su tranzito punktų sistema, taikytina sunkiasvorių krovinių transporto priemonėms, važiuojančioms per Austriją, (2) vėliau sudarius administracinį susitarimą, jis turėtų būti pasirašytas, (3) susitarimai turėtų būti parengti administracinio susitarimo laikinajam taikymui nuo 2004 m. sausio 1 d., NUSPRENDĖ: 1 straipsnis Tarybos pirmininkas įgaliojamas paskirti asmenį ar asmenis, kuriems suteikiama teisė pasirašyti Europos bendrijos vardu Europos bendrijos ir Šveicarijos Konfederacijos administracinį susitarimą pasikeičiant raštais, susijusį su tranzito punktų sistema, taikytina sunkiasvorių krovinių transporto priemonėms, važiuojančioms per Austriją, kuris bus sudarytas vėliau, Susitarimo tekstas pridedamas prie šio Sprendimo. 2 straipsnis 1 straipsnyje nurodytas administracinis susitarimas taikomas laikinuoju pagrindu nuo 2004 m. sausio 1 d. 3 straipsnis Šis Sprendimas skelbiamas Europos Sąjungos oficialiajame leidinyje. Priimta Briuselyje, 2004 m. sausio 13 d. Tarybos vardu Pirmininkas B. Cowen --------------------------------------------------
Komisijos sprendimas

2003 m. sausio 10 d.

iš dalies pakeičiantis Sprendimą 2002/613/EB dėl Slovėnijos patvirtintų spermos surinkimo centrų

(pranešta dokumentu Nr. C(2002) 5564)

(tekstas svarbus EEE)

(2003/15/EB)

EUROPOS BENDRIJŲ KOMISIJA,

atsižvelgdama į Europos bendrijos steigimo sutartį,

atsižvelgdama į 1990 m. birželio 26 d. Tarybos direktyvą 90/429/EEB dėl gyvūnų sveikatos reikalavimų, taikomų Bendrijos vidaus prekybai naminių kuilių sperma ir jos importui [1], su paskutiniais pakeitimais, padarytais Komisijos sprendimu 2000/39/EB [2], ypač į jos 7 straipsnio 1 dalį ir 8 straipsnio 1 dalį,

kadangi:

(1) Komisijos sprendimas 2002/613/EB [3] nustato trečiųjų šalių, iš kurių valstybės narės leidžia importuoti naminių kuilių spermą, sąrašą ir tų trečiųjų šalių eksportui į Bendriją patvirtintų spermos surinkimo centrų sąrašą,

(2) Atsižvelgiant į Komisijos misijas ir pažangą, pasiektą Slovėnijoje gyvūnų sveikatos srityje, ši šalis turėtų būti įtraukta į trečiųjų šalių, iš kurių pagal Sprendimą 2002/613/EEB leidžiama importuoti, sąrašą.

(3) Slovėnijos kompetentingos veterinarijos tarnybos išsiuntė spermos surinkimo centrų, kurie yra oficialiai patvirtinti eksportuoti kuilių spermą į Bendriją, sąrašą.

(4) Komisijai buvo pateiktos Slovėnijos kompetentingų veterinarinių tarnybų garantijos, kad laikomasi Direktyvos 90/429/EEB 8 straipsnyje nustatytų reikalavimų, ir šios tarnybos oficialiai patvirtino atitinkamus surinkimo centrus eksportui į Bendriją.

(5) Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,

PRIĖMĖ ŠĮ SPRENDIMĄ:

1 straipsnis

Sprendimas 2002/613/EB iš dalies keičiamas taip:

a) II priede įrašoma Slovėnija;

b) IV priedo pavadinime įrašoma Slovėnija;

c) V priedas papildomas šiomis, su Slovėnija susijusiomis eilutėmis:

ISO | Patvirtintas numeris | Patvirtinto centro pavadinimas ir adresas |

SZLOVÉNIA

SI | SI 593 | Semen collection centre for porcine, Murska Sobota; Chamber of Agriculture and Forestry of Slovenia, Agriculture and Forestry Centre of Murska Sobota Štefana Kovača 40 9000 Murska Sobota |

SI | SI 594 | Semen collection centre for porcine animals, Ptuj; Chamber of Agriculture andForestry of Slovenia, Agriculture and Forestry Centre of Ptuj Ormoška cesta 28 2250 Ptuj |

2 straipsnis

Šis sprendimas taikomas nuo 2003 m. sausio 31 d.

3 straipsnis

Šis sprendimas skirtas valstybėms narėms.

Priimta Briuselyje, 2003 m. sausio 10 d.

Komisijos vardu

David Byrne

Komisijos narys

[1] OL L 224, 1990 8 18, p. 62.

[2] OL L 13, 2000 1 19, p. 21.

[3] OL L 196, 2002 7 25, p. 45.

--------------------------------------------------
Oficialusis leidinys L 287 , 25/10/2002 p. 0042 - 0043



Komisijos sprendimas 2002 m. spalio 24 d. iš dalies keičiantis Sprendimą 93/197/EEB dėl veterinarijos reikalavimų ir veterinarinio sertifikavimo importuojant registruotus arklinius bei veislinius ir produkcinius arklinius (pranešta dokumentu Nr. C(2002) 4006) (tekstas svarbus EEE) (2002/841/EB) EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1990 m. birželio 26 d. Tarybos direktyvą 90/426/EEB dėl veterinarijos reikalavimų, reglamentuojančių arklinių šeimos gyvūnų importą iš trečiųjų šalių ir jų judėjimą [1], su paskutiniais pakeitimais, padarytais Komisijos sprendimu 2002/160/EB [2], ypač į jos 15 straipsnio a punktą ir 16 straipsnį, kadangi: (1) Komisijos sprendimu 93/197/EEB [3] su paskutiniais pakeitimais, padarytais Sprendimu 2002/635/EB [4], sudarytas trečiųjų šalių, iš kurių valstybės narės leidžia importuoti registruotus arklinius bei veislinius ir produkcinius arklinius. (2) Kirgizija buvo netyčia neįrašyta į Sprendime 2002/635/EB pateiktą sąrašą; dėl to reikėtų Kirgiziją įrašyti į sąrašą. (3) Tam, kad būtų išduotas Sprendimu 93/197/EEB nustatytas E grupei priskirtų trečiųjų šalių sveikatos sertifikatas, reikia atlikti mėginių, kurie turi būti paimti likus 10 dienų iki eksporto, tam tikrus veterinarinius tyrimus; siekiant atlikti tyrimus laiku, buvo susidurta su sunkumais, visų pirma, kai tokie mėginiai turi būti ištirti laboratorijose, dėl kurių susitarta su paskirties valstybe nare; dėl to reikėtų terminą pratęsti. (4) Reikėtų atitinkamai iš dalies pakeisti Sprendimą 93/197/EEB. (5) Kadangi šiame sprendime nustatytos priemonės atitinka Maisto grandinės ir gyvūnų sveikatos nuolatinio komiteto nuomonę, PRIĖMĖ ŠĮ SPRENDIMĄ: 1 straipsnis Sprendimo 93/197/EEB priedai iš dalies keičiami remiantis šio sprendimo priedu. 2 straipsnis Šis sprendimas skirtas valstybėms narėms. Priimta Briuselyje, 2002 m. spalio 24 d. Komisijos vardu David Byrne Komisijos narys [1] OL L 224, 1990 8 18, p. 42. [2] OL L 53, 2002 2 23, p. 37. [3] OL L 86, 1993 4 6, p. 16. [4] OL L 206, 2002 8 3, p. 20. -------------------------------------------------- PRIEDAS I ir II priedai iš dalies keičiami taip: 1. I priede B grupei priskirtų trečiųjų šalių sąrašas pakeičiamas taip: "Australija (AU), Bulgarija (BG), Baltarusija (BY), Kipras (CY), Čekijos Respublika (CZ), Estija (EE), Kroatija (HR), Vengrija (HU), Kirgizija (KG), Lietuva (LT), Latvija (LV), Buvusioji Jugoslavijos Respublika Makedonija (MK), Naujoji Zelandija (NZ), Lenkija (PL), Rumunija (RO), Rusija (RU), Slovakijos Respublika (SK), Slovėnija (SL), Ukraina (UA), Jugoslavijos Federacinė Respublika (YU)." 2. II priedo E grupei priskirtų trečiųjų šalių sveikatos sertifikato III skyriaus "Informacija apie sveikatą" j punktas iš dalies keičiamas taip: a) antroje įtraukoje žodžiai "10 dienų" pakeičiami žodžiais "21 diena"; b) trečioje įtraukoje žodžiai "10 dienų" pakeičiami žodžiais "21 diena". --------------------------------------------------
Oficialusis leidinys C 150 , 22/06/2002 p. 0001 - 0001



Tarybos sprendimas 2002 m. birželio 13 d. iš dalies keičiantis 2000 m. kovo 27 d. Tarybos sprendimą, įgaliojantį Europolo direktorių pradėti derybas dėl sutarčių su trečiosiomis valstybėmis ir su ES nesusijusiomis institucijomis (2002/C 150/01) EUROPOS SĄJUNGOS TARYBA, atsižvelgdama į Konvencijos dėl Europos policijos biuro įsteigimo (Europolo konvencija) [1] 42 straipsnio 2 dalį, 10 straipsnio 4 dalį ir 18 straipsnį, atsižvelgdama į 1998 m. lapkričio 3 d. Tarybos aktą, nustatantį taisykles, reglamentuojančias Europolo išorinius santykius su trečiosiomis valstybėmis ir su Europos Sąjunga nesusijusiomis institucijomis [2], ypač į minėto akto 2 straipsnį, atsižvelgdama į 1998 m. lapkričio 3 d. Tarybos aktą, nustatantį Europolo iš trečiųjų šalių gaunamą informaciją reglamentuojančias taisykles [3], ypač į minėto akto 2 straipsnį, atsižvelgdama į 1999 m. kovo 12 d. Tarybos aktą, patvirtinantį taisykles, reglamentuojančias Europolo asmens duomenų perdavimą trečiosioms valstybėms ir trečiosioms institucijoms [4], ypač į minėto akto 2 ir 3 straipsnius, kadangi: (1) Dėl operatyvinių reikalavimų ir poreikio veiksmingai kovoti su organizuotomis nusikalstamumo formomis Europolo pajėgomis, visų pirma siekiant apsaugoti eurą nuo klastotės, Albanija, Bosnija ir Hercegovina, Kroatija, Jugoslavijos Federacinė Respublika ir Buvusios Jugoslavijos Respublika Makedonija (FYROM) turi būti įtrauktos į trečiųjų valstybių, su kuriomis Europolo direktorius yra įgaliotas pradėti derybas, sąrašą, (2) Todėl 2000 m. kovo 27 d. Tarybos sprendimas [5] turėtų būti iš dalies keičiamas, NUSPRENDĖ: 1 straipsnis 2000 m. kovo 27 d. Tarybos sprendimas iš dalies keičiamas taip: 2 straipsnio 1 dalis: a) po antrašte "Trečiosios valstybės" prieš žodį "Bolivija" papildoma šia įtrauka: "- Albanija"; b) po antrašte "Trečiosios valstybės" tarp žodžių "Bolivija" ir "Bulgarija" papildoma šia įtrauka: "- Bosnija ir Hercegovina"; c) po antrašte "Trečiosios valstybės" tarp žodžių "Kolumbija" ir "Kipras" papildoma šia įtrauka: "- Kroatija"; d) po antrašte "Trečiosios valstybės" tarp žodžių "Estija" ir "Vengrija" įterpiama ši įtrauka: "- Federalinė Jugoslavijos Respublika" "- Buvusioji Jugoslavijos Respublika Makedonija (FYROM)". 2 straipsnis Šis sprendimas skelbiamas Europos Bendrijų oficialiajame leidinyje. 3 straipsnis Šis sprendimas įsigalioja kitą dieną po jo priėmimo dienos. Priimta Liuksemburge, 2002 m. birželio 13 d. Tarybos vardu Pirmininkas M. Rajoy Brey [1] OL C 316, 1995 11 27, p. 2. [2] OL C 26, 1999 1 30, p. 19. [3] OL C 26, 1999 1 30, p. 17. [4] OL C 88, 1999 3 30, p. 1. [5] OL C 106, 2000 4 13, p. 1. --------------------------------------------------
Oficialusis leidinys L 073 , 15/03/2002 p. 0030 - 0031



Komisijos sprendimas 2002 m. kovo 14 d. iš dalies pakeičiantis Sprendimą 96/587/EB dėl pripažintų organizacijų, apie kurias valstybės narės pranešė pagal Tarybos direktyvą 94/57/EB, sąrašo paskelbimo (pranešta dokumentu Nr. C(2002) 995) (tekstas svarbus EEE) (2002/221/EB EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1994 m. lapkričio 22 d. Tarybos direktyvą 94/57/EB dėl laivus tikrinančių bei apžiūrinčių organizacijų ir atitinkamos jūrų administracijų veiklos bendrųjų taisyklių ir standartų [1] su pakeitimais, padarytais Komisijos direktyva 97/58/EB [2], ypač į jos 4 straipsnio 5 dalį, kadangi: (1) 1996 m. rugsėjo 30 d. Komisijos sprendimu 96/587/EB [3] su pakeitimais Sprendimu 98/403/EB [4] buvo paskelbtas pripažintų organizacijų sąrašas. (2) Atsižvelgdama į 2000 m. liepos 14 d. Komisijos sprendimą 2000/481/EB dėl Rinave - Registro Internacional Naval, SA pripažinimo pagal Tarybos direktyvą 94/57/EB [5] ir į 2001 m. gruodžio 13 d. Komisijos sprendimą 2001/890/EB dėl "Graikijos laivų registro" pripažinimo pagal Tarybos direktyvą 94/57/EB [6] Komisija turėtų atnaujinti tą sąrašą. (3) Dėl to reikėtų atitinkamai iš dalies pakeisti Sprendimą 96/587/EB, PRIĖMĖ ŠĮ SPRENDIMĄ: 1 straipsnis Sprendimo 96/587/EB priedas keičiamas šio sprendimo priedu. 2 straipsnis Šis sprendimas skirtas valstybėms narėms. Priimta Briuselyje, 2002 m. kovo 14 d. Komisijos vardu Loyola de Palacio Vicepirmininkas [1] OL L 319, 1994 12 12, p. 20. [2] OL L 274, 1997 10 7, p. 8. [3] OL L 257, 1996 10 10, p. 43. [4] OL L 178, 1998 6 23, p. 39. [5] OL L 193, 2000 7 29, p. 91. [6] OL L 329, 2001 12 14, p. 72. -------------------------------------------------- PRIEDAS Priedas keičiamas taip: "1. Organizacijos, pripažintos pagal Direktyvos 94/57/EB 4 straipsnio 1 dalį: American Bureau of Shipping (ABS) Bureau Veritas (BV) China Classification Society (CCS) Det Norske Veritas (DNV) Germanischer Lloyd (GL) Korean Register of Shipping (KR) Lloyd's Register of Shipping (LR) Nippon Kaiji Kyokai (NK) Registro Italiano Navale (RINA) Russian Maritime Register of Shipping (RS) 2. Organizacijos, pripažintos pagal Direktyvos 94/57/EB 4 straipsnio 3 dalį: Hellenic Register of Shipping (HR) (Šio pripažinimo veikimas apsiriboja Graikijos teritorija) Registro Internacional Naval, SA (RINAVE) (Šio pripažinimo veikimas apsiriboja Portugalijos teritorija.)" --------------------------------------------------
Oficialusis leidinys L 223 , 18/08/2001 p. 0024 - 0025



Komisijos sprendimas 2001 m. rugpjūčio 2 d. iš dalies keičiantis Sprendimą 92/452/EEB dėl embrionų surinkimo ir embrionų gamybos grupių, patvirtintų trečiosiose šalyse eksportuoti galvijų embrionus į Bendriją, sąrašų sudarymo (pranešta dokumentu Nr. C(2001) 2447) (tekstas svarbus EEE) (2001/638/EB) EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1989 m. rugsėjo 25 d. Tarybos direktyvą 89/556/EEB dėl gyvūnų sveikatos reikalavimų, reglamentuojančių Bendrijos vidaus prekybą galvijų embrionais ir jų importą iš trečiųjų šalių [1], su paskutiniais pakeitimais, padarytais Sprendimu 94/113/EB [2], kadangi: (1) Kanados ir Jungtinių Amerikos Valstijų kompetentingos veterinarijos institucijos atsiuntė prašymą iš dalies pakeisti Komisijos sprendimu 92/452/EEB [3] su paskutiniais pakeitimais, padarytais Sprendimu 2001/184/EB [4], nustatytą grupių, patvirtintų jų teritorijoje eksportuoti naminių galvijų embrionus į Bendriją, sąrašą. (2) Komisija gavo garantijas dėl Direktyvos 89/556/EEB 8 straipsnyje nustatytų reikalavimų laikymosi. (3) Dėl to reikėtų atitinkamai iš dalies pakeisti Sprendimą 92/452/EEB. (4) Šiame sprendime numatytos priemonės atitinka Veterinarijos nuolatinio komiteto nuomonę, PRIĖMĖ ŠĮ SPRENDIMĄ: 1 straipsnis Sprendimo 92/452/EEB priedas iš dalies keičiamas taip: 1) eilutėse, kuriose nurodyti Kanados centrai, įterpiama ši eilutė: "CA | | E 1241 | | Centre de production d'embryons Damythier 281, rang 5 St-Liguori, Québec JOK 2XO | Dr Luc Besner" | 2) eilutės, kuriose nurodyti Jungtinių Valstijų centrai, papildomos šiomis eilutėmis: "US | | 91CA035 E 689 | | Ruann Dairy 7285 W Davis Avenue Riverdale CA 93656 | Kenneth Halback | US | | 01WI098 E 1063 | | Dairyland Veterinary Practice 370 Flower Court Platterville WI 53818 | Dr Leah Penza" | 3) eilutės, kuriose nurodytos Jungtinių Valstijų grupės E 512 (91PA005) ir E 962 (91CA040) atitinkamai pakeičiamos šiomis eilutėmis: "US | | 91PA005 E 512 | 94PA005 IVF | Em Tran 197 Bossier Road Elizabethtown PA | Boyd Henderson | US | | 91CA040 E 692 | | Webb ET Services 1319 Prairie Flower Road Turlock CA 95480 | James Webb" | 4) eilutės, kuriose nurodytos Kanados grupės E 607, E 660 ir E 933 atitinkamai pakeičiamos šiomis eilutėmis: "CA | | E 607 | | Mill Bay Veterinary Clinic 840 Delaune Road PO Box 128 Mill Bay, British Columbia VOR 2PO | Dr Jim Decker Dr Chris Urquhart | CA | | E 660 | E 660 (FIV) | Clinique vétérinaire Coaticook 490 Main Ouest CP 25 Coaticook, Québec J1A 2S8 | Dr Pierre Brassard | CA | | E 933 | | E.T.E. Inc 3700 boul. de la Chaudière suite 100 Ste-Foy, Québec G1X 2K5 | Dr Louis Picard Dr Marc Dery" | 2 straipsnis Šis sprendimas skirtas valstybėms narėms. Priimta Briuselyje, 2001 m. rugpjūčio 2 d. Komisijos vardu David Byrne Komisijos narys [1] OL L 302, 1989 10 19, p. 1. [2] OL L 53, 1994 2 24, p. 53. [3] OL L 250, 1992 8 29, p. 40. [4] OL L 67, 2001 3 9, p. 77. --------------------------------------------------
Oficialusis leidinys L 091 , 22/04/1995 p. 0045 - 0045



Tarybos Sprendimas 1995 m. balandžio 7 d. dėl Konvencijos dėl muitinės tvarkos, taikomos tarptautiniame transporte naudojamiems bendro fondo konteineriams (Ženeva, 1994 m. sausio 21 d.), pasirašymo Bendrijos vardu be ratifikavimo išlygos (95/137/EB) EUROPOS SĄJUNGOS TARYBA, atsižvelgdama į Europos bendrijos steigimo sutartį, ypač į jos 113 straipsnį ir 228 straipsnio 2 dalies pirmąjį sakinį, atsižvelgdama į Komisijos pasiūlymą, kadangi sudarius Konvenciją dėl muitinės tvarkos, taikomos tarptautiniame transporte naudojamiems bendro fondo konteineriams (toliau — Konvencija), suderėtą globojant Jungtinių Tautų Organizacijai ir pasirašytą Ženevoje 1994 m. sausio 21 d., siekiama skatinti efektyviai naudoti konteinerius tarptautiniame transporte, palengvinant administracines procedūras ir ypač vengiant tuščių transporto vienetų gabenimo; kadangi Konvencijos 14 straipsnio 3 dalis numato, kad ją gali pasirašyti regioninės ekonominės integracijos organizacijos; kadangi įvertinus pagrindinius praktinius privalumus ūkio subjektams Bendrija turėtų patvirtinti ir pasirašyti Konvenciją be ratifikavimo išlygos; kadangi nežiūrint to Konvencija turėtų būti priimta su išlyga, atspindinčia tam tikrus apribojimus, būtinus dėl muitų sąjungos funkcionavimo ir pasiekto teisės aktų suderinimo lygio ypatumų, ir taikoma konteinerių atsarginių dalių, reikalingų jų remontui, reikmenų bei įrangos importui ir eksportui; kadangi dėl šios priežasties Bendrija turėtų tapti Konvencijos Susitariančiąja Šalimi, padariusi pirmiau minėtą išlygą, NUSPRENDĖ: 1 straipsnis Konvencija dėl muitinės tvarkos, taikomos tarptautiniame transporte naudojamiems bendro fondo konteineriams, Bendrijos vardu patvirtinama su išlyga, kiek jos reglamentavimo sritis priklauso išimtinei Bendrijos kompetencijai. Konvencijos tekstas su Bendrijos išlyga pateiktas atitinkamai I ir II prieduose. Pranešimo, nurodyto Konvencijos 14 straipsnio 3 dalyje, tekstas pateiktas III priede. 2 straipsnis Tarybos pirmininkas įpareigojamas paskirti asmenį, kuris įgaliojamas: - pasirašyti Konvenciją be ratifikavimo išlygos, kad ji taptų privaloma Bendrijai, - pateikti pranešimą, nurodytą Konvencijos 14 straipsnio 3 dalyje. Priimta Liuksemburge, 1995 m. balandžio 7 d. Tarybos vardu Pirmininkas J. Rossi --------------------------------------------------
Oficialusis leidinys L 073 , 16/03/1994 p. 0019 - 0019

specialusis leidimas suomių kalba: skyrius 11 tomas 29 p. 0238

specialusis leidimas švedų kalba: skyrius 11 tomas 29 p. 0238



Tarybos sprendimas 1994 m. vasario 21 d. dėl Baltijos jūros baseino jūrinės aplinkos apsaugos konvencijos (Helsinkio konvencija, peržiūrėta 1992 m.) sudarymo Bendrijos vardu (94/157/EB) EUROPOS SĄJUNGOS TARYBA, atsižvelgdama į Europos bendrijos steigimo sutartį, ypač į jos 130s straipsnį, siejant su 228 straipsnio 3 dalies pirma pastraipa, atsižvelgdama į Komisijos pasiūlymą [1], atsižvelgdama į Europos Parlamento nuomonę [2], atsižvelgdama į Ekonomikos ir socialinių reikalų komiteto nuomonę [3], kadangi Komisija Bendrijos vardu dalyvavo Helsinkio konvencijos, peržiūrėtos 1992 m., rengimo derybose, kadangi ši Konvencija Bendrijos vardu buvo pasirašyta 1992 m. rugsėjo 24 d; kadangi ši Konvencija nustato regionų bendradarbiavimo sistemą, kad būtų užtikrintas Baltijos jūros ekologinis atstatymas, siekiant jos jūrinės aplinkos savaiminio atsinaujinimo ir ekologinės pusiausvyros išlaikymo; kadangi šios Konvencijos taikymo srityje Bendrija ėmėsi priemonių ir šiose srityse turėtų veikti tarptautiniu mastu; kadangi Bendrijos aplinkos politika padeda siekti aplinkos išsaugojimo, apsaugos ir kokybės gerinimo, žmonių sveikatos saugojimo ir taupaus bei racionalaus gamtinių išteklių naudojimo tikslų; kadangi Bendrijos aplinkos politika siekiama aukšto lygio apsaugos; kadangi ji yra paremta atsargumo principu ir principais, pagal kuriuos turi būti imtasi prevencinių veiksmų, kad pirmiausiai aplinkai padaryta žala turėtų būti ištaisyta prie jos šaltinio ir kad teršėjas turėtų mokėti; kadangi atsižvelgdamos į savo atitinkamą atsakomybę Bendrija ir valstybės narės bendradarbiauja su trečiosiomis šalimis ir kompetentingomis tarptautinėmis organizacijomis; kadangi Bendrijai sudarius Konvenciją bus lengviau siekti Sutarties 130r straipsnyje nustatytų tikslų, NUSPRENDĖ: 1 straipsnis Europos bendrijos vardu patvirtinama Baltijos jūros baseino jūrinės aplinkos apsaugos konvencija (Helsinkio konvencija, peržiūrėta 1992 m.), pasirašyta Helsinkyje (Suomija) 1992 m. rugsėjo 24 d. Konvencijos tekstas pridedamas prie šio sprendimo. 2 straipsnis Pagal Konvencijos 38 straipsnį Tarybos pirmininkas deponuoja patvirtinimo dokumentą Suomijos Vyriausybei. Priimta Briuselyje, 1994 m. vasario 21 d. Tarybos vardu Pirmininkas Th. Pangalos [1] OL C 226, 1993 8 21, p. 8. [2] OL C 315, 1993 11 22. [3] OL C 34, 1994 2 2, p. 5. --------------------------------------------------
Oficialusis leidinys L 213 , 24/08/1993 p. 0018 - 0019

specialusis leidimas suomių kalba: skyrius 1 tomas 3 p. 0029

specialusis leidimas švedų kalba: skyrius 1 tomas 3 p. 0029



Komisijos sprendimas 1993 m. liepos 22 d. apibrėžiantis su gamyba ir importu susijusius mokesčius, siekiant įgyvendinti Tarybos direktyvos 89/130/EEB, Euratomas dėl bendrojo nacionalinio produkto rinkos kainomis įvertinimo suderinimo 1 straipsnį (93/454/EEB, Euratomas) EUROPOS BENDRIJŲ KOMISIJA, atsižvelgdama į Europos ekonominės bendrijos steigimo sutartį, atsižvelgdama į Europos atominės energijos bendrijos steigimo sutartį, atsižvelgdama į 1989 m. vasario 13 d. Tarybos direktyvą 89/130/EEB, Euratomas dėl bendrojo nacionalinio produkto rinkos kainomis įvertinimo suderinimo [1], ir ypač į jos 1 straipsnį, kadangi, siekiant apibrėžti bendrąjį nacionalinį produktą rinkos kainomis (BNPrk) vadovaujantis Direktyvos 89/130/EEB, Euratomas, 1 straipsniu, yra būtina išaiškinti su gamyba ir importu susijusių mokesčių, naudojamų Europos integruotų ekonominių sąskaitų sistemoje, apibrėžimą; kadangi šiame sprendime numatytos priemonės atitinka Direktyvos 89/130/EEB, Euratomas 6 straipsniu įsteigto komiteto nuomonę, PRIĖMĖ ŠĮ SPRENDIMĄ: 1 straipsnis Siekiant įgyvendinti Direktyvos 89/130/EEB, Euratomas 1 straipsnį, su gamyba ir importu susijusių mokesčių sąvokų apibrėžimų išaiškinimai pateikiami prie šio sprendimo pridėtame priede. 2 straipsnis Šis sprendimas skirtas valstybėms narėms. Priimta Briuselyje, 1993 m. liepos 22 d. Komisijos vardu Henning Christophersen Pirmininko pavaduotojas [1] OL L 49, 1989 2 21, p. 26. -------------------------------------------------- PRIEDAS Siekiant įgyvendinti Direktyvos 89/130/EEB, Euratomas 1 straipsnį, toliau pateikiami punktai, kurių tikslas — išaiškinti šios direktyvos 2 straipsnį dėl už produktus mokamo PVM (R 21) ir su importu susijusių mokesčių be PVM (R 29) sąvokų apibrėžimų. Pridėtinės vertės mokestis, kurį namų ūkis moka Vyriausybiniam sektoriui ir Europos Bendrijų institucijoms, yra vadinamas "už produktus mokamu PVM" (R 21). Su importu susiję mokesčiai be PVM, kuriuos namų ūkis moka Vyriausybiniam sektoriui ir Europos Bendrijų institucijoms, yra vadinami "su importu susijusiais mokesčiais be PVM" (R 29). --------------------------------------------------